Pásomničky

Pásomničky (Cestodaria, Decacanthia) sú podtriedou pásomníc. Sú to primitívne pásomnice, fylogeneticky nadväzujúce na motolice. Telo ešte nie je diferencované na scolex, krčok a proglotidy. Z vajíčka sa liahne larvička s 10-timi háčikmi, niekedy sa nazýva lykofóra. Dospelé majú len jednu pohlavnú sústavu. Vznik pásomničiek sa vysvetľuje princípmi neotenizácie – vývin ich stavby tela „zastal“ na úrovni plerocerkoidu alebo dokonca procerkoidu (Pseudophyllidea). Väčšinou sú to parazity studenokrvných vodných stavovcov, najmä rýb napr. Gyrocotyle urna.

Iné projekty

Externé odkazy
 

Pásomnice